Verjaarsdag Klippies | Herriemerrie
Mooi goedjies het die mens nog altyd aangetrek, veral as dit ‘n mooi klippie is wat in goud getooi kan word. ‘n Klippies of 10 in die kas is nie juis iets om oor op en af te spring nie. Goud is goud, maar baie vervelig sonder ‘n ietsie om dit op te kikker. Wen-wen situasie dus.
Die oorsprong van geboortestene, word terug gespoor tot in die Bybel. Aäron het twaalf stene in sy borsplaat in Eksodus gehad, een vir elke stam in Isreal. Baie van die stene stem ooreen met die huidige geboortestene. Hulle word weer herhaal in Openbaring, as die fondasie van die nuwe Jerusalem. Die stene word in volgorde van die Romeinse kalender gelys. Dit het eers in die 15de eeu in Poland mode geraak om dit te dra. Daar is soveel indekse oor watter steen, watter maand verteenwoordig. Mens speel nie met die noodlot nie, dus moet jy seker sorg dat jy al die stene kry wat jou maand verteen woordig. Elke steen simboliseer ‘n eienskap wat aan die draer oorgedra sal word. Ek sal op die algemeen bekende stene konsentreer. Granaat (Januarie) – Standvastigheid, geloof, lojaliteit en krag. Die draer sal vrolik en opreg wees;
Ametis (Februarie) – Nederigheid, vreugde, liefde en rykdom. Dit sal die draer beskerm teen drokenskap. Hulle eie, natuurlik.
Akwamaryn (Maart) – Gesondheid, hoop en jeug. Die draer sal oordurende geluk en standvastige liefde geniet. Dit verseker blykbaar ook veilige reise. Diamand (April) – Briljantheid, uitnemendheid, onskuld, geloof, vreugde, liefde en reinheid. Die draer sal baie breed glimlag elke keer as hulle daarna kyk. Smarag (Mei) – Lente, hergeboorte, hoop, rus en vrede. Die draer sal inskiklik en plesierig wees.
Pêrel (Junie) – Skoonheid, onskuld, integriteit, wysheid en rykdom. Ons almal het al gehoor dat dit vir die draer trane bring, maar dit is dalk net ‘n bygeloof.
Robyn (Julie) – Goedhartigheid, delikaatheid, waardigheid en passie. Die draer word beskerm teen vals vriendskappe, hartseer en onmiddelike gevaar. Peridoot (Augustus) – Die son en geluk. Die draer word beskerm van verraad en dit moedig glo troue en vriendskap aan.
Saffier (September) – Kalmte, nadenke, onskuld, waarheid en edelmoedigheid. Die draer sal troos, moed en sterkte geniet en hulle woede sal vinnig bedaar. Opaal (Oktober) – Selfvertroue, hoop, geluk, onskuld, gebed en sagmoedige liefde. In die middeleeue was daar geglo dat dit vir die draer uiterste geluk sal bring omdat dit die kleure van al die edelgesteentes bevat. Tog verbind baie mense dit ook met ongeluk of die dood.
Topaas (November) – Godelike goedheid, gretige liefde, trou, sagmoedigheid en integriteit. Die draer sal erkenning en rykdom kry, maar ook van die bose beskerm word. Sirkoon (Desember) – Respek. Dit beskerm die draer teen jaloesie en diefstal. Dit beveg ook bose geeste en held die draer met spysverteringsprobleme. Hoe maak jy dus as jou hart sjokolade klop vir ‘n smarag of as jy die beskerming van ‘n Sirkoon benodig, maar jy verjaar in Februarie? Daar is ‘n paar maniere om jou sin te kry. Daar was byvoorbeeld ‘n gebruik dat ‘n ma met die geboortesteen van die kind was sy in die wêreld bring beloon moet word. Party suiniges het dit beperk tot net die seuns wat sy gedra het. Jou geboortedag gee jou ook die reg tot ‘n spesifieke steen. Maandag – Pêrel
Dinsdag – Granaat
Woensdag – Katsoog
Donderdag – Smarag
Vrydag – Topaas
Saterdag – Saffier
Sondag – Robyn
Help dit jou nog steeds nie? Wees gerus, alles is tog net mens gemaakte reëls. ‘n Paar eeue gelede was dit immers maandeliks afgewissel gewees om die volle spektrum te dek. In Januarie het vroue Januarie se stene gedra ens. Daar is dus niks wat jou van jou gunsteling steen weghou nie.
Wat is jou geboortesteen? Watter steen is jou gunsteling? Breinvasbrand: Wat is Junie se geboorteblom?
Breinlosbrand: Kaneel was reg, dit was ‘n egpaar of te wel ‘n man en vrou.
« Afrika uitvindsels
Datum : Junie 27, 2010
Nikita (20:19:02) : Maklike ene daardie, want Junie is my geboortemaand…dus die Roos is die verjaarsdag-blom!
Nikita (20:20:29) : O ja, alhoewel ek baie van die Perel hou, verkies ek robyne. Ek het robyne in my trouring. My perelring le in my kas!
Xena Phoenix (20:36:32) : Waneer het / gaan jy verjaar, Nikita?
Ek hou regtig niks van pêrels nie. As dit my geboorte steen was, het ek dit net daar verander.
Nikita (00:32:26) : Junie 11de saam met my ma!
Olga (22:13:14) : Granaat. My gunstelingsteen? ek dink smarag of dalk ‘n saffier. Weet jy wat? Diamante brand die kak uit my uit as die nat word. My ring moes met goud gevul word om dit verder van my vinger af weg te kry. 🙄 hangertjie het piepklein diamant in. Het eendag bloes gedra waarvan die hals laer was as die hangertjie. Ek het gesweet en blaas groter as die hele hangertjie gebrand.
Klip (22:42:47) : Skroppend oor die hele werf, op soek na kos vir hom en sy henne, kom Haan af op Boervrou se verlore pêrel. Hy bestudeer dit aandagtig, soos net ‘n hoender wat op iets vreemds afkom kan, en sê: “Het Boer jou gevind sou hy gejubbel het, maar vir my is jy helaas van geen waarde nie. Ek het eerder een koringkorreltjie, nie eers die helfte so groot soos jy nie, as al die pêrels in die hele wêreld.”
Xena Phoenix (09:50:04) : Die pêrel sal hom nie eers volmaak nie. Buitendien los dit mos op in asyn. Wyse hoender.
Olga (08:13:03) : more, more.
Selene Phoenix (08:51:30) : Goeie more julle!! My geboorte steen is Saffier… nie mal oor gekleurde stene nie, so ek sal die diamant kies baie dankie!! Ook nie mal oor gekleurde diamante nie, al kan hulle duurder wees!
Xena Phoenix (09:53:16) : Ek hou veral van die stene wat nie die gewone verwagde kleur is nie. Ek hoor ‘n mens kry ‘n granaat wat groen kan wees. En Pienk saffiere is redelik algemeen. Mens kry hulle blykbaar in so te sê elke kleur onder die son, ook kleurloos. Mens kry glo ook swart opale. Nogal cool
demoerin (09:32:09) : 😆 Bwahahahaha… iemand het geweet ek moet in Feb verjaar, beter ‘n ametis aanskaf.
Xena Phoenix (09:55:35) : Jy beter maar by oom Juwelier gaan kuier, sonder ‘n meisie. Sy raak dalk onnodig opgewonde. 😉
In die middeleeue het hulle ametis wynglase gehad sodat die drinkers nie dronk word nie. 😆
Olga (10:05:54) : het die wynglase gewerk grietjie?
Xena Phoenix (11:03:33) : Olga
Ek weet nie, ek wag maar vir DMI om ons te kom vertel.
demoerin (13:39:28) : Ek sal terugraporteer… Watch this space
Twilight (15:33:17) : Hou van pêrels – my geboortesteen – en robyne. Hou nie van diamante nie, behalwe wanneer hulle afwyk van die gewone kleurloos. Geles is my gunsteling.
Xena Phoenix (16:38:57) : Pienk diamante is ook baie cool.
Na een besoek aan Cullinan is ek maal oor diamante. Die dag wat die dollar in sy moses in val, gaan koop ek diamante vir die dood.
isabel dercksen (18:57:49) : Sit die steen kleur ook op
wenette (22:55:07) : My geboorte steen is die safier. Ek sal dit vir niks wil verruil nie, want dit is my geliefkoosde kleur ook.
Marthie (15:04:38) : Middag ek verjaar in Julie en wil graag weet wat is Julie se verjaarsdag blom. Baie dankie
Xena Phoenix (16:25:52) : Larkspur is the flower for July. With its simple form, feelings of open heart and ardent attachment are attributed to it.
TERSIA (11:35:40) : middag, ons 40ste huweliks herdenking is desmber, watse edelsteen is van toepassing. TERSIA.
Wie runnik saam?	Mariette on Wie kom beurtkrag toe?maatjiema on Waardigheid kom nie met rooi k…scrapydo2.wordpress.… on Verarming in werkingOlga on Waardigheid kom nie met rooi k…rondomtaliedraai on Verarming in werkingHesterLeyNel on Waardigheid kom nie met rooi k…HesterLeyNel on Waardigheid kom nie met rooi k…ekmyselff on Waardigheid kom nie met rooi k…HesterLeyNel on Waardigheid kom nie met rooi k…ekmyselff on Waardigheid kom nie met rooi k…	Van die rekord af:	amaal3@gmail.com
Onlangse Runniks	Waardigheid kom nie met rooi karre nie
Verarming in werking
Taal op TUKS
Mei 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 Augustus 2009 StalleStalle
Filosofiese kots (51)
Iets interessant (12)
So Wroeg ons (246)